Κορυδαλλός Αττικής

Ο Κορυδαλλός είναι αστική περιοχή που βρίσκεται στην Περιφερειακή Ενότητα Πειραιώς της Περιφέρειας Αττικής, ανήκει διοικητικά στο Δήμο Κορυδαλλού και έχει έκταση 4.324 τετραγωνικά χιλιόμετρα. Συνορεύει δυτικά και νότια με τη Νίκαια, ανατολικά με την Αγία Βαρβάρα, ενώ βόρεια με το Χαϊδάρι, όπου υπάρχει και το μοναδικό δάσος στο Όρος Αιγάλεω. Η περιοχή είναι ευρέως γνωστή λόγω του σωφρονιστικού της καταστήματος .

Ιστορικά στοιχεία

Ο Κορυδαλλός είναι ένας οικισμός που τα ίχνη του εμφανίζονται στην ελληνική μυθολογία. Ο μύθος ήθελε να κατοικεί εδώ, στους ανατολικούς πρόποδες του όρους Αιγάλεω, ο Προκρούστης, μέχρι τη μοιραία αναμέτρησή του με τον Θησέα.

Ξένοι ερευνητές εντόπισαν κατάλοιπα του αρχαίου ηρώου, ίχνη δρόμων, τμήματα οικισμού και νεκροταφείου. Στην αρχαιότητα, ήταν ένας από τους 100 δήμους της Αθήνας που ίδρυσε ο μεγάλος Αθηναίος πολιτικός Κλεισθένης, στο τέλος του 6ου αιώνα π.Χ.. Ανήκε στην ιπποθοωντίδα φυλή και ήταν τμήμα του άστεως της Αρχαίας Αθήνας. Η θέση του προσδιορίζεται στους ανατολικούς πρόποδες του όρους Αιγάλεω, γνωστή από το Στράβωνα.

Μετά την αρχαιότητα, χάνονται τα ίχνη του οικισμού. Το όνομά του αναφέρει ξανά ο λόγιος, κληρικός και φιλόσοφος Θεόφιλος ο Κορυδαλλεύς (1563-1646). Διακόσια χρόνια μετά, ο Κορυδαλλός αποτελούσε το κέντρο ενός μεγάλου τσιφλικιού, που ανήκε στον Εμμανουήλ Κουτσικάρη, ο οποίος έδωσε το όνομά του σε όλη τη περιοχή (Κουτσικάρι). Από τον επόμενο ιδιοκτήτη, η περιοχή πήρε το όνομα Παχύ. 
Μετά το θάνατο του Παχύ οι κληρονόμοι του άρχισαν να πουλούν την περιοχή τμηματικά.  Η περιοχή παίρνει ξανά το όνομα που είχε στην αρχαιότητα: ΚΟΡΥΔΑΛΛΟΣ. Το 1928 σύμφωνα με επίσημες καταμετρήσεις, ο πληθυσμός της περιοχής είναι 2.429 κάτοικοι.
Μετά τη Μικρασιατική Καταστροφή, την περίοδο 1922-1923 εγκαταστάθηκαν στην περιοχή οικογένειες Μικρασιατών. Στα μέσα της δεκαετίας του 1930, ιδρύθηκε το εργοστάσιο κεραμεικών «ΚΕΡΑΜΕΥΣ» από τον Ιπποκράτη Οδαμπάσογλου, ο οποίος ήταν Μικρασιάτης αγγειοπλάστης από την περιοχή του Ικονίου. Υπήρξε το μεγαλύτερο εργοστάσιο κεραμικών στην ευρύτερη περιοχή της Νίκαιας-Κορυδαλλού.ΚΕΡΑΜΕΥΣ Α.Ε. / «ΑΔΕΛΦΟΙ Β. ΟΔΑΜΠΑΣΟΓΛΟΥ» Ο.Ε.

Το 1923, η περιοχή πήρε ξανά το όνομα που είχε τα χρόνια της αρχαίας Αθηναϊκής Δημοκρατίας : Κορυδαλλός. Το 1928, 2.500 κάτοικοι ανέπτυξαν τους πρώτους οικισμούς. Το 1934 αποσπάστηκε τον Δήμο Αθηναίων όπου υπαγόταν διοικητικά και με προεδρικό διάταγμα ανακηρύχθηκε αυτόνομη κοινότητα και το 1946 αναγνωρίστηκε σε δήμο. Από τότε, τα διοικητικά του όρια δεν έχουν μεταβληθεί, καθώς τόσο το Πρόγραμμα «Καποδίστριας» όσο και το Πρόγραμμα «Καλλικράτης» δεν συνένωσαν τον Κορυδαλλό με γειτονικό δήμο. Προπολεμικά αλλά και μετά τον Β' Παγκόσμιο Πόλεμο ο Κορυδαλλός δεν είχε την μορφή που έχει σήμερα, καθώς τότε η περιοχή είχε μόνο χωράφια, αμπέλια και λιγοστά σπίτια με κεραμοσκεπές . Ο Ιπποκράτης Οδαμπάσογλου υπήρξε επίσης ο πρώτος εκλεγμένος Δήμαρχος του Κορυδαλλού (1951-1954). Παράλληλα με την επιτυχημένη δημαρχιακή του θητεία, επέδειξε σημαντικό κοινωνικό και φιλανθρωπικό έργο.

Πληθυσμός
Το 1981 ο πληθυσμός του δήμου έφτανε τους 61.313 κατοίκους. Με βάση την απογραφή του 2021, ο πραγματικός πληθυσμός του δήμου εκτιμάται σε 61.248 κατοίκους.

 Αθλητικά σωματεία 
Στον Κορυδαλλό εδρεύουν τα παρακάτω σωματεία :
+ΣωματείοΑθλήματαΊδρυσηΑ.Ο. Προοδευτική Νεολαία Ποδόσφαιρο / Καλαθοσφαίριση1927Ο.Φ. Ερμής ΚορυδαλλούΠοδόσφαιρο1928Α.Π.Ο. Αετός ΚορυδαλλούΠοδόσφαιρο1960Α.Ο. ΚορυδαλλόςΠοδόσφαιρο1948Α.Ο. Δίας ΚορυδαλλούΠοδόσφαιρο1967Γ.Σ. Πήγασος ΚορυδαλλούΚαλαθοσφαίριση / Στίβος / Άρση Βαρών1985Α.Γ.Σ. Άρτεμις ΚορυδαλλούΠετοσφαίριση1970

Δήμος Κορυδαλλού

Ο Δήμος Κορυδαλλού υπάγεται διοικητικά στην Περιφέρεια Αττικής. Ο πρώτος εκλεγμένος Δήμαρχος ήταν ο Ιπποκράτης Οδαμπάσογλου. Προηγούμενες Δημοτικές Αρχές , Δήμος Κορυδαλλού, ανάκτηση 27 Αυγούστου 2014.

Δήμαρχοι Κορυδαλλού
ΠερίοδοςΔήμαρχος (Γέννηση - Θάνατος)Σημειώσεις1951-1954Ιπποκράτης Οδαμπάσογλου Πρώτη εκλεγμένη δημοτική αρχή.1955-1958 Αδαμάντιος Γ. Αυγουστίδης Απεβίωσε στις 18 Ιουνίου 1986.1959Ιωάννης ΓεράκηςΜετά από κλήρωση, λόγω κυβερνητικής αντίρρησης να αναδειχτεί δήμαρχος ο Γιώργος Βασιλόπουλος, που είχε έρθει πρώτος.1960-1961 (Μάιος)Γεώργιος Βασιλόπουλος Απεβίωσε εν ενεργεία1961 (Απρίλιος-Μάιος)Ιωάννης ΓεράκηςΠροσωρινά λόγω αιφνίδιου θανάτου του Γεώργιου Βασιλόπουλου.1961 (Ιούνιος)-1964Παντελής Δούβλης Εκλέχτηκε από το δημοτικό συμβούλιο στη θέση του Γεώργιου Βασιλόπουλου. Πέθανε στις 22 Σεπτεμβρίου 1984.1964- 1967Ιωάννης Φθενάκης Καθαιρέθηκε από τη χούντα.
.1967-1970Ευθύμιος Μαχάς  1970-1975Δημ. Καρύγγιανης1975-1978Ιωάννης Φθενάκης 1979-1986Δημήτριος Μαλαγαρδής  Απεβίωσε εν ενεργεία στις 27 Ιουλίου 1986.1987-1994Νικόλαος Θεμελής Γεννήθηκε στη Λίμνη των Ιωαννίνων.1995-2006Στέφανος Χρήστου Γεννήθηκε στις Οινούσσες. Το 2010 έγινε Αντιπεριφερειάρχης Πειραιά.2007 - 31 Αυγούστου 2019Σταύρος Κασιμάτης Επανεξελέγη το 2010 και το 2014  1η Σεπτ. 2019-σήμεραΝικόλαος Χουρσαλάς   Μέλος της Νέας Δημοκρατίας, εξελέγη χωρίς κομματική στήριξη με ποσοστό 52,3% στο δεύτερο γύρο των εκλογών του 2019. Επανεξελέγη το 2023 στον 1ο γύρο, με ποσοστό 60,58%.

 Δημόσιες σχολικές μονάδες 
Στο Δήμο Κορυδαλλού υπάρχουν οι παρακάτω δημόσιες σχολικές μονάδες:

 Οκτώ Ημερήσια Γυμνάσια: (1ο Γυμνάσιο, 2ο Γυμνάσιο, 3ο Γυμνάσιο, 4ο Γυμνάσιο, 5ο Γυμνάσιο, 7ο Γυμνάσιο, 8ο Γυμνάσιο)
 Ένα Εσπερινό Γυμνάσιο
 Πέντε Ημερήσια Γενικά Λύκεια (1ο ΓΕΛ, 2ο ΓΕΛ, 3ο ΓΕΛ, 4ο ΓΕΛ, 5ο ΓΕΛ)
 Ένα Εσπερινό Γενικό Λύκειο
 Ένα Επαγγελματικό Λύκειο (ΕΠΑΛ)
 Ένα Εργαστηριακό Κέντρο (6ο Εργαστηριακό Κέντρο)
 Δεκαεννιά Δημοτικά Σχολεία
 Ένα Ειδικό Δημοτικό Σχολείο
 Εικοσιπέντε Νηπιαγωγεία
 Ένα Ειδικό Νηπιαγωγείο

Παραπομπές

 Πηγές 
Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Υπουργείο Εσωτερικών, σχέδιο Καλλικράτης
Διεύθυνση Δευτεροβάθμιας Εκπαίδευσης Πειραιά

Εξωτερικοί σύνδεσμοι

Δήμος Κορυδαλλού
Δημοσκόπιο - η Ηλεκτρονική Εφημερίδα του Δήμου Κορυδαλλού 
Η Σελίδα του Δήμου στο Facebook
Ο… μύθος του Κορυδαλλού, άρθρο στην εφημερίδα "Καθημερινή", 05.09.2020, ανακτήθηκε 19.05.2021.